สวัสดีค่ะอายุ 26 ปี ปกติเป็นคนสังเกตุการขับถ่ายตลอด ขับถ่ายทุกวันเวลาเช้า ลักษณะ สีเหลือง ก้อนนุ่ม ขนาดประมาณ 2-3 ซม. ยาวเรียว หลักจากถ่ายก้อนแรก มีถ่ายออกมาอีกแต่มีลักษณะ เรียวเล็กกว่าก้อนแรกมาก รบกวนสอบถามว่ามีความผิดปกติไหมคะ กลัวว่าถ่ายเรียวเล็กมากแบบนี้เพราะเนื้องอกในลำใส้ ไม่มีอาการปวดท้อง หรือถ่ายเป็นเลือด แต่มีนานๆครั้ง ที่ถ่ายแข็งมีมูกสีขาวติดมากับก้อนด้วยค่ะ อาการนี้เสี่ยงมะเร็งลำใส้ไหมคะ
สวัสดีค่ะ ขนาดของอุจจาระ รูปร่าง ปริมาณ สี และความแข็งหรือนิ่มของอุจจาระ จะแตกต่างกันไปในแต่ละคน และคนๆ เดียวกัน ก็จะแตกต่างกันไปในแต่ละวัน นอกจากจะอยู่กับปริมาณอาหารที่ทานแล้ว ยังขึ้นกับชนิดและลักษณะของอาหาร รวมถึงปริมาณน้ำที่ทานในแต่ละวัน และยังมีปัจจัยอื่นๆ เช่น การทานยาบางชนิด การเคลื่อนไหวของร่างกาย การออกกำลังกาย ความเครียด เป็นต้นดังนั้น หากถ่ายอุจจาระได้ทุกวัน มีสีเหลือง นุ่ม ไม่แข็ง ก็ถือว่าปกติดี ส่วนการที่มีลักษณะยาวเรียว ไม่ได้ถือว่าผิดปกติอะไรค่ะส่วนการถ่ายอุจจาระที่ผิดปกตินั้น คือถ่ายน้อยกว่า 3 ครั้งต่อสัปดาห์ เรียกว่ามีอาการของท้องผูก หรือมีการถ่ายอุจจาระเหลวหรือเป็นน้ำมากกว่า 3 ครั้งขึ้นไปใน 1 วัน เรียกว่ามีอาการท้องเสีย หรือหากมีอาการท้องผูกสลับกับท้องเสีย หรืออุจจาระมีขนาดเล็กจนเป็นก้อนเล็กๆ กลมๆ เหมือนอุจจาระกระต่ายร่วมกับมีปวดท้อง เบื่ออาหาร น้ำหนักลด แสดงว่าอาจมีก้อนเนื้องอกหรือมะเร็งในลำไส้ใหญ่ค่ะ ดังนั้น การมีอุจจาระเป็นก้อนเรียวเล็ก และยังไม่ได้มีอาการอื่นๆ ก็ไม่ได้เป็นอาการของโรคมะเร็งลำไส้ค่ะ